**Litér Község Önkormányzat**

**2017. évi költségvetéséről szóló**

**3/2017. (III.6.) önkormányzati rendeletét módosító**

**…/2018. (......) önkormányzati rendeletének indokolása**

**és hatástanulmánya**

ÁLTALÁNOS INDOKOLÁS

Litér Község Önkormányzatának Képviselő-testülete az Alaptörvény 32. cikk (1) bekezdés a.) és f.) pontja alapján, a helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat és hatásköreiről szóló 1991. évi XX. törvény 138. § (1) bekezdés b) pontjában, az államháztartásról szóló 2011. évi CXCV. törvény 23. § (1) bekezdésében kapott felhatalmazás alapján alkotta meg az Önkormányzat 2016. évi költségvetéséről szóló rendeletét, melyet a tényleges teljesítésekhez igazítva módosít.

RÉSZLETES INDOKOLÁS

A Litér Község Önkormányzata 2017. évi költségvetésében az alábbi előirányzatok módosítása vált szükségessé:

**Bevételi előirányzatok módosítása**

Litér Önkormányzat bevételi előirányzatainak alakulását az 1. melléklet tartalmazza.

Az **államháztartáson belüli működési támogatásokon (B1)** a Köznevelési feladatok állami támogatás előirányzatának (B112) teljesítéshez való igazítása érdekében 153 ezer Ft, a Szociális összevont ágazati pótlék és normatíva támogatás (B113) 3 794 ezer Ft, a Középfokú végzettséggel rendelkező kisgyermeknevelők bölcsődei pótléka 204 ezer Ft, a Kulturális illetménypótlék és a könyvtári állami normatíva (B114) 90 ezer Ft összegű emelést igényel. Csökkenteni kell a Költségvetési szerveknél foglalkoztatottak (B115) bérkompenzációjának előirányzatát nettósítási korrekció miatt 17 ezer Ft-tal. Csökkenteni kell továbbá az Egyéb működési célú támogatások (B816) előirányzatát a teljesítéshez való igazítás érdekében 403 ezer Ft értékben (Ezen a soron kerülnek elszámolásra többek közt az iskolaegészségügyi, védőnői, fogorvosi támogatások, a közfoglalkoztási támogatások, nyári diákmunka támogatása, Mogyorósi napok támogatása). Az első lakáshoz jutók törlesztésein 3 ezer forinttal kell emelni az előirányzatot a teljesítéshez való egyezőséghez.

A B1 főrovat előirányzata így 185 903 ezer Ft-ra emelkedett.

**Közhatalmi bevételek (B3)** fősoron adatszolgáltatási előírás miatt az előirányzatokat a teljesítésekhez kell igazítani, a vagyoni típusú adókat 28 787 ezer Ft-tal kell csökkentetni, az iparűzési adó előirányzatát pedig 44 877 ezer Ft-tal emelni kell. 522 ezer Ft-tal emelni szükséges a gépjárműadók előirányzatát. Egyéb közhatalmi bevételeken (talajterhelési díj, késedelmi pótlék, közterülethasználati díj, bírság) szintén a túlteljesítéshez kell emelni az előirányzatot 57 ezer Ft-tal.

A B3 főrovat előirányzata így 126 509 ezer Ft-ra emelkedett.

**A működési bevételekre (B4)** átcsoportosítást javaslunk, mert az előző költségvetési módosításnál előirányzat túlfinanszírozás történt. Az átcsoportosítás során a Központi irányítószervi támogatás rovatról (B8) a Működési bevételek rovatra kerül 3 ezer Ft. Az átcsoportosítást kötelező jelleggel végeztük el a havi adatszolgáltatásunk teljesítéséhez.

A túlfinanszírozott összeget jelen módosítással elvonnánk az Egyéb működési bevételek (B411) rovatról, ezzel az Önkormányzat és a Hivatal támogatás-finanszírozási bevétel egyensúlyba kerül.

A B4 főrovat előirányzata így 13 237 ezer Ft-ra változott.

**Felhalmozási célú átvett pénzeszközök (B7)** költségvetési sorra számoltuk el az első lakáshoz jutók törlesztéseit, ezen a soron 5 ezer Ft értékben kell emelni.

A B7 főrovat előirányzata így 189 ezer Ft-ra emelkedett.

**A finanszírozási bevételek (B8)** fő rovaton belül az Államháztartáson belüli megelőlegezések (B814) rovaton került elszámolásra 2018. évi megelőlegezés (5 419 ezer Ft), illetve a közfoglalkoztatási támogatás megelőlegezése (233 ezer Ft), összesen 5 652 ezer Ft emeléssel.

Az Önkormányzat 2017. évi költségvetésének módosított bevételi előirányzata **838 681 ezer** **Ft-ra** változik.

**Kiadási előirányzatok módosítása:**

Litér Önkormányzatának kiadási előirányzatainak alakulását az 3. melléklet tartalmazza.

**Személyi juttatások (K1)** előirányzata összesen 1 520 ezer Ft-tal emelkedik a következők szerint:

Az ASP pályázat ingatlanvagyon migráció szerződésmódosítás szerint személyi bér helyett szakmai szolgáltatásként külső szolgáltatóval végeztetjük el ezért fő rovatok közti átcsoportosításként a dologi kiadásokra (K3) 220 ezer forintot csoportosítunk át a személyi juttatásokról (180 ezer Ft) és annak járulék vonzatáról.

A Közös Önkormányzati Hivatal esetében a személyi juttatások (K1) előirányzaton 173 ezer Ft csökkenéssel számolunk, mely a közös hivatal dolgozói illetmények év végi teljesítéshez való igazítása érdekében elvégzett átcsoportosítás. Az Egyéb költségtérítésekről (K1110) 171 ezer Ft került átcsoportosításra a Munkáltatót terhelő járulékokra.

A túlfinanszírozás rendezése érdekében javasolt 3 ezer Ft elvonásból 2 ezer Ft érinti a Személyi juttatásokat (K1).

A **munkaadókat terhelő járulékok és szociális hozzájárulási adó (K2)** rovat a személyi kiadások változásainak járulék vonzatával 40 ezer Ft-tal csökken (ASP szerződésmódosítás).

A Közös Önkormányzati Hivatal esetében a munkáltatót terhelő járulék (K2) előirányzaton a túlfinanszírozás rendezése érdekében javasolt 3 ezer Ft elvonásból 1 ezer Ft érinti a járulék fő rovatot. Az év végi teljesítésekhez érdekében végzett átcsoportosítás miatt 171 ezer emelést javaslunk.

**Dologi kiadásoknál (K3)** 1 743 ezer Ft csökkenéssel kell számolni, ami az év végi teljesítések véget kell végrehajtani a Személyi juttatásokkal (K1) (1 520 ezer Ft), valamint a járulékokkal (K2) (40) szemben. A 2016. évi jogosulatlanul igénybe vett támogatás visszafizetésének teljesítése szintén belső átcsoportosítással megoldható, mely a dologi kiadások előirányzatát 263 ezer Ft csökkenti, a Helyi önkormányzatok előző évi elszámolásából származó kiadások (K5021) ezzel az összeggel emel.

**Egyéb működési célú kiadások (K5)** fő-rovat előirányzata 24 708 ezer Ft-tal emelkedik.

Növekedésként számoltuk el az állami normatív és egyéb támogatások, továbbá az adóbevételek tényleges és időarányosan teljesítésként figyelembe vehető befizetéseit. Kikerült a tartalékból a korábban támogatásként kapott a Településképi Arculati Kézikönyv előirányzata és az Immateriális javak teljesítésére (K61) a Felhalmozási jellegű kiadásokra (K6) került átcsoportosításra.

**Finanszírozási kiadásoknál (K9)** a 2018. évi 0.havi megelőlegezés kiadási oldala az Államháztartási megelőlegezések visszafizetése, mely technikai könyvelés szerint 2018-ban kerül teljesítésre, de kötelezettségként itt kerül előírásra, mint tárgyévet követő kötelezettség, ezért 5 419 ezer Ft emelést javaslunk. A közfoglalkoztatási támogatást szintén el kell számolnunk előlegként, ami 233 ezer Ft- emelést igényel.

Az Önkormányzat kiadásainak főösszege a bevételi főösszeggel egyezően **838 681 ezer Ft-ra** módosul.

**HATÁSVIZSGÁLAT**

A hatásvizsgálat során vizsgálva volt:

**Társadalmi, gazdasági, költségvetési hatás:**

Az Önkormányzat költségvetésének stabilitását a módosítás nem befolyásolja, mivel belső átcsoportosításokat tartalmaz, valamint a bevételi és kiadási fő összeg változása nem befolyásolja a stabilitást, mert a kiadás növekedésének mértékével megegyezően növekedett a bevételi növekedés mértéke is.

**Környezet- és egészségügyi hatása**:

A rendeletnek nincs ezen tényezőkre hatása.

Adminisztratív terheket befolyásoló hatás:

Adminisztratív teher tekintetében az előirányzatok átvezetése a könyvviteli nyilvántartásokon a pénzügyi-adminisztrációs munkafolyamatok megnövekedésével jár.

**Jogszabály megalkotásának szükségessége, a jogalkotás elmaradásának várható következménye:**

A rendelet megalkotásának szükségességét a könyvelés hitelességének megtartása indokolta.

**Személyi, szervezeti, tárgyi és pénzügyi feltételei:**

A rendelet alkalmazásához szükséges személyi, tárgyi és szervezeti feltételek adottak.